stanford-oval/wikipedia huggingface dataset:
เทคบอลชิงแชมป์โลก 2023

| เทคบอลชิงแชมป์โลก 2023 |
| --- | --- |
สนาม: บางกอก อารีนา
ที่ตั้ง:  กรุงเทพมหานคร, ประเทศไทย
วันที่: 29 พฤศจิกายน - 3 ธันวาคม ค.ศ. 2023
จำนวนนักกีฬา: 211 คน จาก 55 ประเทศ
← 20222024 →
เทคบอลชิงแชมป์โลก 2023 (อังกฤษ: 2023 Teqball World Championships) เป็นการแข่งขันเทคบอลชิงแชมป์โลกครั้งที่ 6 จัดขึ้นที่ ลานข้างอินดอร์ สเตเดี้ยม หัวหมาก และ บางกอกอารีนา กรุงเทพมหานคร ประเทศไทย ระหว่างวันที่ 29 พฤศจิกายน - 3 ธันวาคม ค.ศ. 2023 มีแข่งขันทั้งหมด 5 รายการ ได้แก่ ชายและหญิงเดี่ยว ชายและหญิงคู่ และคู่ผสม ซึ่งเป็นการจัดการแข่งขันนอกทวีปยุโรปเป็นครั้งแรกในประวัติศาสตร์ คาดว่าการแข่งขันครั้งนี้ จะมีจำนวนนักกีฬาจาก 153 ชาติ เข้าร่วมการแข่งขัน
ตารางเหรียญรางวัล

*  เจ้าภาพ ( ไทย)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| รวม (0 ประเทศ) | รวม (0 ประเทศ) | 0 | 0 | 0 | 0 |
แหล่งข้อมูลอื่น

เว็บไซต์
| ด ค กการแข่งขันเทคบอลชิงแชมป์โลก |
| --- | --- |
 สหพันธ์เทคบอลนานาชาติ 
การแข่งขัน:  2017 ฮังการี  2018 ฝรั่งเศส  2019 ฮังการี  2021 โปแลนด์  2022 เยอรมนี  2023 ไทย  2024 ยังไม่ประกาศ 
  Category   Commons
สถานีโทรทัศน์แห่งเอเชีย

| --- | --- |
ประเภท: บริษัทจำกัด
อุตสาหกรรม: การออกอากาศวิทยุโทรทัศน์
ก่อนหน้า: สถานีโทรทัศน์ลี่เตอ (RTV)
ก่อตั้ง: 29 พฤษภาคม พ.ศ. 2500 (ครั้งที่ 1) 18 ธันวาคม พ.ศ. 2560 (7 ปี) (ครั้งที่ 2)
เลิกกิจการ: 2 เมษายน พ.ศ. 2559 (58 ปี) (ครั้งที่ 1)
สำนักงานใหญ่: เขตบริหารพิเศษฮ่องกง
ผลิตภัณฑ์: ATV Home, ATV World ฯลฯ
เว็บไซต์: http://www.hkatv.com/
อาคารสำนักงานใหญ่
สถานีโทรทัศน์แห่งเอเชีย หรือ เอทีวี(จีน: 亞洲電視, ชื่อเต็ม: 亞洲電視有限公司, ชื่อย่อ: 亞視) หรือชื่อในภาษาอังกฤษว่า เอเชียเทลิวิชัน (อังกฤษ: Asia Television, ชื่อเต็ม: Asia Television Digital Media Limited, ชื่อย่อ aTV) เป็นสถานีโทรทัศน์แห่งแรกในฮ่องกง (แต่เป็นฟรีทีวีแห่งที่สองในฮ่องกง ส่วนช่องทีวีบีเป็นฟรีทีวีแห่งแรกในฮ่องกง) และเป็นสถานีโทรทัศน์ภาคภาษาจีนแห่งแรกของโลกอีกด้วย ก่อตั้งเมื่อวันที่ 29 พฤษภาคม พ.ศ. 2500 ในนาม สถานีโทรทัศน์ลี่เตอ (จีน: 麗的電視, ชื่อเต็ม: 麗的電視有限公司, ชื่อย่อ: 麗的; อังกฤษ: Rediffusion Television, ชื่อย่อ: RTV) ต่อมาในวันที่ 24 กันยายน พ.ศ. 2525 ได้เปลี่ยนชื่อเป็นชื่อที่ใช้มาจนถึงปัจจุบันนี้ ในฮ่องกงช่องนี้มีเรตติ้งรายการทีวีต่ำ รายการส่วนใหญ่มีเรตติ้งเฉลี่ยต่อตอนไม่ถึง 15 จุดเปิด (ถ้ามีรายการทีวีเรื่องไหนมีคนดูสดเฉลี่ยเกือบล้านคนขึ้นไป ถือได้ว่าประสบความสำเร็จมากแล้วสำหรับช่องนี้)
เมื่อวันที่ 1 เมษายน พ.ศ. 2558 รัฐบาลฮ่องกงได้ลงมติให้สิ้นสุดใบอนุญาตประกอบกิจการวิทยุโทรทัศน์ภาคพื้นดินของสถานีฯ เนื่องจากเห็นว่าบริษัทประสบปัญหาทางการเงินอย่างหนัก โดยสิ้นสุดใบอนุญาตลงในวันที่ 30 พฤศจิกายน พ.ศ. 2558 และกำหนดยุติการออกอากาศเมื่อวันที่ 2 เมษายน ปีเดียวกัน โดยคลื่นความถี่ระบบแอนะล็อก 2 สถานี ได้โอนไปเป็นของ สถานีวิทยุโทรทัศน์ฮ่องกง (RTHK) โดยช่องที่เป็นของภาษาจีนนั้น RTHK นำรายการจากช่อง 31 ของ RTHK และช่องภาษาอังกฤษ นำรายการจากช่อง 33 (ซึ่งทวนสัญญาณรายการจากซีซีทีวี 9 ก่อนจะปรับมาทวนสัญญาณของ ซีซีทีวี 1 ในช่วงปลายเดือนพฤษภาคม พ.ศ. 2560) มาออกอากาศคู่ขนานกัน สวนคลื่นความถี่ระบบดิจิทัลซึ่งใช้ร่วมกับทีวีบีเจด ได้นำไปให้เอชเคเทลิวิชันเอนเทอร์เทนเมนต์ (HKTVE) ทำช่องรายการใหม่ ในชื่อ วิวทีวี (ViuTV) แล้วกลับมาออกอากาศอืกครั้ง เมื่อวันที่ 18 ธันวาคม พ.ศ. 2560 ในฐานะผู้ให้บริการ OTT
เรตติ้งอ่อนแอตลอดหลายปีและการขาดทุน

สถานีโทรทัศน์ที่ออกอากาศฟรีสองแห่งของฮ่องกงถูกครอบงำโดยละครของช่อง ทีวีบี (TVB) และเรตติ้งของช่อง เอทีวี (ATV) นั้นอ่อนแอ
ตามสถิติ โดยทั่วไปเรตติ้งของช่องทีวีบี นั้นจะสูงมาก และเรตติ้งของช่อง เอทีวี จะต่ำในช่วงเวลาส่วนใหญ่
ผู้คนส่วนใหญ่จะคุ้นเคยกับการดูช่อง ทีวีบี ( TVB) เป็นหลัก และไม่ค่อยจะเปลี่ยนช่อง
ตามรายงานช่อง เอทีวี ( ATV) มีปัญหาการขาดทุนระยะยาวประมาณ 1 ล้านเหรียญฮ่องกงในช่วงปีพ.ศ.  2551 ความสูญเสียรายวันพุ่งสูงถึง 2 ล้านเหรียญฮ่องกงอดีตประธานบริหารของ เอทีวี ( ATV)  ครั้งหนึ่ง ระบุว่า เอทีวี ขาดทุนในระยะยาว ในปีพ.ศ. 2551 มีการสูญเสียเม็ดเงินอย่างน้อย 5 พันล้านดอลลาร์ฮ่องกงในช่วงหลายปีที่ผ่านมา
ต่อมา หลายรายการของ เอทีวี (ATV) บันทึกเรตติ้งได้ 1 จุดเปิด และบางรายการที่ออกอากาศถึงกับไม่มีเรตติ้งเลย (หากเรตติ้งน้อยกว่า 1 จุดเปิด จะนับเป็น 0 จุดเปิด)
เมื่อวันที่ 28 พฤศจิกายน พ.ศ. 2553 ทางช่องทีวีบี (TVB) ออกอากาศตอนจบของ " ยอดหญิงจอมทรนง" (No Regrets) โดยตอนจบบันทึกเรตติ้งได้ 44 จุดเปิด (สูงสุดคือ 47 จุดเปิด) ทำให้รายการของ เอทีวี (ATV) หลายรายการทำเรตติ้งเฉลี่ยได้เพียง 1 จุดเปิด โดยในจำนวนนี้ รายการศาสนา "เสียงเรียกจากสายฝน"  (The Sound of Rain) " ได้เรตติ้งเป็นศูนย์ (แทบไม่มีคนดู)
ประวัติการแพร่ภาพโทรทัศน์ในฮ่องกง (ละครที่มีเรตติ้งดีสำหรับช่องนี้)

บทความหลัก: ประวัติการแพร่ภาพและการแข่งขันในวงการจอแก้วฮ่องกง
"'โดยทั่วไปแล้ว เรตติ้งเฉลี่ยต่อตอนของช่อง ทีวีบี (TVB) จะสูงกว่าเรตติ้งเฉลี่ยต่อตอนของช่อง เอทีวี (ATV) อยู่มาก (หลายเท่า) และละครช่องเอทีวีจำนวนมากมีเรตติ้งเฉลี่ยต่อตอนไม่ถึง 15 จุดเปิด"
ประวัติการแพร่ภาพโทรทัศน์ในฮ่องกง (ละครที่มีเรตติ้งดีสำหรับช่องนี้) > ละครเอทีวีที่มีเรตติ้งเฉลี่ย 20 จุดเปิดขึ้นไป

แต่อย่างไรก็ตาม ในอดีตก็มีละครบางเรื่องและรายการบางรายการของช่อง เอทีวี ที่สามารถทำเรตติ้ง%ได้สูงกว่ารายการของ ทีวีบี ที่ออกอากาศชนกันในช่วงระยะสั้น ๆ ได้บ้าง อาทิเช่น "กระบี่ไร้เทียมทาน" (天蠶變 1979),"แผ่นดินรักแผ่นดินเลือด" (大地恩情 1980), "วัยฝัน ยอดนักไอคิว" (IQ成熟時 1981) และ องค์หญิงกำมะลอ ภาค 1-2 
 (ละครไต้หวันที่นำมาฉายทางช่องเอทีวี),ภูตพิทักษ์ดูดวิญญาณ (My Date With A Vampire 1998), แค้นรักในสายโลหิต (縱橫四海 1999) ทั้งหมดมียอดผู้ชมโดยเฉลี่ยเกินหนึ่งล้านคนดูต่อตอน。
ประวัติการแพร่ภาพโทรทัศน์ในฮ่องกง (ละครที่มีเรตติ้งดีสำหรับช่องนี้) > ละครเอทีวีที่มีเรตติ้งเฉลี่ย 15-19 จุดเปิด

ส่วนละครชุดเรื่องอื่น ๆ ที่มียอดผู้ชมเฉลี่ยเกือบหนึ่งล้านคนดูต่อตอน ได้แก่ พระนางซูสีไทเฮา(Young Dowager 1984), หวังเจาจวิน(王昭君 1984),บูเช็คเทียน(武则天 1984),ไซซี จอมใจสะท้านแผ่นดิน 1986 (The Beauty Xi Shi), จิ๋นซีฮ่องเต้(秦始皇 1986),ศึกสองนางพญา (Princess Cheung Ping 1981),สองสิงห์ตะลุยโลกันต์ (Tiger Hill Trail),นักชกผู้พิชิต (The Legendary Fok 1981), จางซานฟง ฤทธิ์หมัดสะท้านบู๊ลิ้ม ภาค 1 (太極張三豐 1980), ศึกสายเลือด ภาค 1 (大內群英 1980), ไอ้มังกรหมัดสิงโต (少年黃飛鴻 1981),น้ำตาจระเข้ (鱷魚淚  1978),มังกรเปลี่ยนสี (變色龍 1978), นักสู้ผู้พิชิต (The Spirit of The Sword 1979), "กำเนิดอภินิหารโป๊ยเซียน (แปดเซียนข้ามสมุทร)"  (八仙过海 1985),จี้กง (济公 1985), 13 ฮ่องเต้ตำนานจักรพรรดิราชวงศ์ชิง (满清十三皇朝 1987-1992),แผ่นดินรักแผ่นดินเลือด (The Good Old Days 1996),วิมานลอย (Gone With The Wind 1980),ดรุณีรักนี้ไม่แปรเปลี่ยน (I have a date with Spring 1996),เฉือนคมจิ้งจอกเงิน (The Silver Tycoon), เจ้าแมวอ้วน ภาค1-2 (Forrest Cat-Forrest Cat II),เพลิงแค้น เพลิงชีวิต (The Burning Rain 1991),เลือดรักเลือดแค้น(Heaven's Retribution 1990),คนเหนือเซียน ภาค 1 - 2 (WHO'S THE WINNER I-II) ,เฉินเจิน มังกรผงาดฟ้า (Fist of Fury 1995),หงซีกวน มังกรเส้าหลิน (The Kung Fu Master 1994),กระบี่พิฆาตดาวเหนือ (The Blood Sword 1990),กระบี่กู้บัลลังก์ (萍踪侠影録 1985),เดชคัมภีร์กระบี่เลือด (Mythical Crane and Magical Needle 1992),มู่กุ้ยอิง ขุนศึกตระกูลหยาง(The Heroine of the Yangs 1998),ปึงซีเง็กหักด่านมนุษย์ทองคำ (Young Hero Fong Sai Yuk 1999),เปาบุ้นจิ้น ขุนศึกตระกูลหยาง (Heroic Legend of the Yang's Family 1994) เป็นต้น
ละครที่มีเรตติ้งต่ำ

ส่วนละครชุดของเอทีวีที่มียอดผู้ชมเฉลี่ยต่อตอนโดยประมาณ 5 แสนคนมีจำนวนเยอะมากหลายเรื่อง อาทิเช่น เมืองมายา (Showbiz Tycoon 2000) เป็นละครชุดฟอร์มใหญ่แต่กลับได้เรตติ้งเฉลี่ยต่อตอนเพียงแค่ 7.5 จุดเปิดเท่านั้น ส่งให้ละครฟอร์มยักษ์เรื่องนี้เรตติ้งต่ำ
คล้าย ๆ กันกับเรื่อง ตำรวจสากล(Interpol 1997) เป็นละครสากลฟอร์มใหญ่ เมื่อออกอากาศสัปดาห์แรกได้เพียง 9 จุดเปิด จากนั้นก็ลดลงไปอีก (เพียง 8 จุดเปิด) ตามลำดับ
นางพญากระบี่มาร (The Snow is Red)
นำแสดงโดย หมีเซียะ ออกอากาศชนกับละครฮิตของทีวีบีเรื่อง 8 เทพอสูรมังกรฟ้า เวอร์ชัน หวงเย่อหัว นำแสดง ส่งผลให้เรตติ้งเฉลี่ยของเรื่อง นางพญากระบี่มาร ล้มเหลว โดยได้เรตติ้งเฉลี่ยต่อตอนเพียง 8.5 จุดเปิด เท่านั้น。(คนดูเฉลี่ยต่อตอนเพียง 550,000)
ละครสากลเรื่อง "สงครามประกันภัย" (Central Affairs 2005) นำแสดงโดย เซี่ยเสียน เรตติ้งเฉลี่ยละครทั้งเรื่องอยู่ที่ 9 จุดเปิด สูงสุด 14 จุดเปิด เท่านั้น
ละครสากลเรื่อง กฎหมายเหนือบัลลังก์ (THE MEN OF JUSTICE 2010) แสดงนำโดย อู๋ฉีหัว, เฉินซิ่วเหวิน, หลี่ซ่งเสียน, หวงหวินไฉ และ พานจื้อเหวิน ได้เรตติ้งเฉลี่ยเพียง 4 จุดเปิด สูงสุดเพียง 6 จุดเปิด เปอร์เซ็นต์การดูสูงสุดเพียง 16%
ละครแนวสากลเรื่อง "เดอะฮีโร่ ฝ่าเซียนพนัน" (Who's the Hero 2010) นำแสดงโดย จาง จื้อหลิน ได้เรตติ้งเฉลี่ยเพียง 3 จุดเปิด  เปอร์เซ็นต์การดูสูงสุดเพียง 12%
ละครเรื่อง "มังกรเปลี่ยนสี97" (The Year of Chameleon) มีเรตติ้งเฉลี่ย 11 จุดเปิด และตอนจบในช่วงสุดสัปดาห์ได้เรตติ้งเฉลี่ย 12 จุดเปิด
ละครสากลย้อนยุคเรื่อง "ฉันมาจากแต้จิ๋ว" (The Pride of Chaozhou 1997) ในช่วงเริ่มต้นของการออกอากาศเรตติ้งเฉลี่ย 10 จุดเปิด อย่างไรก็ตาม ต้นเดือนยังคงรักษาระดับไว้ที่ 11 จุดเปิด และขึ้นถึง 11 จุดเปิดในอีกสามสัปดาห์ถัดมาจนจบ
ละครเรื่อง "เกมเจ้าพ่อตลาดหุ้น" (Divine Retribution 2000) สร้างโดยคุณ "เหว่ยเจียฮุย" ให้กับทางช่องเอทีวี (ATV) ออกอากาศ โดยมีการดึงตัวเจิ้งเส้าชิว, หลิวชิงหวิน และ กัวอ้ายหมิง ไปร่วมแสดงด้วย ซึ่ง "ดูเหมือนว่าจะเป็นภาคต่อของละครฮิตเรื่อง "เจ้าพ่อตลาดหุ้น ของทางช่องทีวีบี" โดยมีตัวละครเอกเช่นเดียวกัน แต่ทว่ากลับได้เรตติ้งไม่สูง โดยมีเรตติ้งเฉลี่ยตลอดทั้งเรื่องเพียง 11 จุดเปิด จนทำให้ เหว่ยเจียฮุย กล่าวว่า "ต่อให้ดาราแสดงดีแค่ไหน ช่องเอทีวี (ATV) ก็ไม่มีใครดู (เรตติ้งต่ำ)
แหล่งข้อมูลอื่น

เว็บไซต์อย่างเป็นทางการ
เพจเอทีวี
เก็บถาวร 2013-05-27 ที่ เวย์แบ็กแมชชีน
ลูแปงที่ 3 ปะทะ ยอดนักสืบจิ๋วโคนัน

| ลูแปงที่ 3 ปะทะ ยอดนักสืบจิ๋วโคนัน |
| --- | --- |
ปกดีวีดี เวอร์ชันทีวีสเปเชี่ยล
นักแสดงนำ: ดู ตัวละคร
ผู้จัดจำหน่าย: Vap
วันฉาย: 27 มีนาคม ค.ศ. 2009
ประเทศ: ญี่ปุ่น
ภาษา: ญี่ปุ่น
ลูแปงที่ 3 ปะทะ ยอดนักสืบจิ๋วโคนัน (ญี่ปุ่น: ルパン三世VS名探偵コナン) เป็นผลงานอนิเมะข้ามฝั่งระหว่างการ์ตูนชุดลูแปงที่ 3 (ผลงานต้นฉบับโดย Monkey Punch) กับยอดนักสืบจิ๋วโคนัน (ผลงานต้นฉบับโดย โกโช อะโอะยะมะ) มีการจัดทำทั้งเวอร์ชันทีวีสเปเชียล และเวอร์ชันภาพยนตร์
เวอร์ชันทีวีสเปเชี่ยล

สำหรับเวอร์ชันทีวีสเปเชี่ยล มีการออกอากาศในประเทศญี่ปุ่น เมื่อวันที่ 27 มีนาคม พ.ศ. 2552
เวอร์ชันทีวีสเปเชี่ยล > เนื้อเรื่องย่อ

ราชินีซากุระแห่งอาณาจักรเวสปาเนียถูกลอบปลงพระชนม์ในขณะที่ไปล่าสัตว์ และมีการบ่งชี้ว่าเธอถูกยิงโดยเจ้าชายกิลบุตรชายของเธอ ทำให้พระองค์ได้ทรงกระทำการอัตวินิบาตกรรมเนื่องจากความรู้สึกผิด และทำให้เจ้าหญิงมิร่าผู้เป็นบุตรสาวของององค์ราชินีซากุระสืบราชบัลลังค์แทน แต่ด้วยบุคคลิกของเจ้าหญิง ทำให้คนในอาณาจักรต่อต้าน และเธอได้ถูกส่งไปปฏิบัติภารกิจยังญี่ปุ่น และที่ญี่ปุ่นก็ทำให้เธอได้รู้ความเกี่ยวกับการตายของราชินีซากุระและเจ้าชายกิล
เวอร์ชันทีวีสเปเชี่ยล > ตัวละคร > ตัวละครจาก ลูแปงที่ 3

อาร์แซน ลูแปงที่ 3
มิเนะ ฟูจิโกะ
จีเกน ไดสุเกะ
อิชิคาว่า โกเอมอนที่ 13
สารวัตรเซนิกาตะ
เวอร์ชันทีวีสเปเชี่ยล > ตัวละคร > ตัวละครจาก ยอดนักสืบจิ๋วโคนัน

เอโดงาวะ โคนัน
โมริ รัน
โมริ โคโกโร่
เมงูเระ จูโซ
ทาคางิ วาตารุ
ซึซึกิ โซโนโกะ
เวอร์ชันทีวีสเปเชี่ยล > ตัวละคร > ตัวละครในตอนนี้

เจ้าหญิงมิร่า-เจ้าหญิงแห่งเวสปาเนีย
คีธ-องครักษ์ประจำราชวงศ์
เวอร์ชันทีวีสเปเชี่ยล > การตอบรับ

ได้รับการจัดให้อยู่ในอันดับพิเศษครั้งแรกในญี่ปุ่นทางรายการ เจแปนนีส-อนิเมะ ทีวีแรงกิง ช่วงวันที่ 23-29 มีนาคม
ดีวีดีมียอดจำหน่ายกว่า 7,000 ชุดในสัปดาห์แรก
แผ่นบลูเรย์จัดเป็นอนิเมะที่ขายดีที่สุดอันดับสาม ระหว่าง 27 กรกฎาคม ถึง 2 สิงหาคม ค.ศ. 2009 และยังคงอยู่ในอันดับท็อปทเวนตี้ ณ วันที่ 29 พฤศจิกายน
เวอร์ชันภาพยนตร์

ในเวอร์ชันภาพยนตร์ มีชื่ออย่างเป็นทางการว่า Lupin the 3rd vs Detective Conan The Movie (ญี่ปุ่น: ルパン三世VS名探偵コナン THE MOVIE) เริ่มออกฉายครั้งแรกในประเทศญี่ปุ่นเมื่อวันที่ 7 ธันวาคม พ.ศ. 2556 ส่วนในประเทศไทยจะเข้าโรงวันที่ 17 เมษายน พ.ศ. 2557"(ชื่อไทย: ลูแปงที่สาม ปะทะ ยอดนักสืบจิ๋วโคนัน เดอะมูฟวี่)"
เวอร์ชันภาพยนตร์ > คำถาม

ถามโดย ดร.อากาสะ ฮิโรชิ
Q:ในตัวเลือก 4 ข้อนี้มีถั่วชนิดหนึ่งที่เป็นของโปรดลูแปง (ให้เวลาคิด 5 นาที)
1.ถั่วเหลือง
2.ถั่วแดง
3.ถั่วปากอ้า
4.ถั่วลันเตา
คำตอบ คือ ข้อ 3  ถั่วปากอ้า เพราะนอกจากถั่วปากอ้า อย่างอื่นมีสภาพเป็นอาหารด่างหมด มีแต่ถั่วปากอ้าที่เป็นอาหารกรด
ตอบโดย ไฮบาระ ไอ
เกรดความรู้ คำว่า อาหารกรด กับ "ที่สาม" ในภาษาญี่ปุ่นออกเสียงคล้ายกัน
เวอร์ชันภาพยนตร์ > ตัวละครจากภาพยนตร์ Lupin the 3rd vs Detective Conan The Movie > ตัวละครจาก ลูแปงที่ 3

อาร์แซน ลูแปงที่ 3
มิเนะ ฟูจิโกะ
จีเกน ไดสุเกะ
อิชิคาว่า โกเอมอนที่ 13
สารวัตรเซนิกาตะ
เวอร์ชันภาพยนตร์ > ตัวละครจากภาพยนตร์ Lupin the 3rd vs Detective Conan The Movie > ตัวละครจาก ยอดนักสืบจิ๋วโคนัน

เอโดงาวะ โคนัน
โมริ รัน
โมริ โคโกโร่
เมงูเระ จูโซ
ทาคางิ วาตารุ
ชิบะ
ซาโต้ มิวาโกะ
ชิราโทริ นินซาบุโร่
นากาโมริ กินโซ
จอมโจรคิด
ซึซึกิ โซโนโกะ
ไฮบาระ ไอ
อากาสะ ฮิโรชิ
ซึบุรายะ มิซึฮิโกะ
โยชิดะ อายูมิ
โคจิมะ เก็นตะ
เจมส์ แบล็ก
โจดี้ สตาร์ลิ่ง
มิอิเกะ นาเอะโกะ
มิยาโมโต้ ยูมิ
เวอร์ชันภาพยนตร์ > ตัวละครจากภาพยนตร์ Lupin the 3rd vs Detective Conan The Movie > ตัวละครในภาพยนตร์เรื่องนี้

เอมิลิโอ บาเร็ตตี้
ลูเซียโน่ คาร์เนวาเล่
คลาวเดีย เบลุชชี่
อลัน สมิทธี
คีธ แดน สติงเกอร์
"คิง"
สรุปเหรียญรางวัลเวิลด์เกมส์ตลอดกาล

สรุปเหรียญรางวัลเวิลด์เกมส์ตลอดกาล เป็นตารางสรุปเหรียญรางวัลจากการแข่งขันกีฬาเวิลด์เกมส์ โดยรวบรวมข้อมูลตั้งแต่การแข่งขันครั้งแรกในเวิลด์เกมส์ 1981 จนถึงการแข่งขันครั้งล่าสุดในเวิลด์เกมส์ 2017
บีทีเอส กรุ๊ป โฮลดิ้งส์

| --- | --- |

ประเภท: บริษัทมหาชนจำกัด
การซื้อขาย: SET:BTS
อุตสาหกรรม: บริการ
รูปแบบ: ขนส่งและโลจิสติกส์
ก่อตั้ง: 27 มีนาคม พ.ศ. 2511; 56 ปีก่อน (2511-03-27)
สำนักงานใหญ่: 21 อาคารทีเอสที ทาวเวอร์ ซอยเฉยพ่วง ถนนวิภาวดีรังสิต แขวงจอมพล เขตจตุจักร, กรุงเทพมหานคร,  ไทย
บุคลากรหลัก: คีรี กาญจนพาสน์ (ประธานกรรมการ)  กวิน กาญจนพาสน์ (กรรมการผู้อำนวยการใหญ่) ชวดี รุ่งเรือง (ผู้อำนวยการใหญ่สายการเงิน)
เว็บไซต์: www.btsgroup.co.th
บริษัท บีทีเอส กรุ๊ป โฮลดิ้งส์ จำกัด (มหาชน) (อังกฤษ: BTS GROUP HOLDINGS PUBLIC COMPANY LIMITED ชื่อย่อ:BTS ชื่อเดิม: บริษัท ธนายง จำกัด)   เป็นบริษัทประกอบธุรกิจพัฒนาอสังหาริมทรัพย์ ธุรกิจสื่อโฆษณา ธุรกิจให้บริการ และธุรกิจระบบขนส่งมวลชน แต่เดิมประกอบธุรกิจพัฒนาอสังหาริมทรัพย์ก่อนเข้ารับสัมปทานระบบขนส่งมวลชนกรุงเทพมหานครจากกรุงเทพมหานคร เพื่อดำเนินการพัฒนาระบบขนส่งมวลชนสายแรกของประเทศไทย โดยเป็นคู่สัญญาสัมปทานกับ กรุงเทพมหานคร การรถไฟฟ้าขนส่งมวลชนแห่งประเทศไทย กรมทางหลวง และกองทัพเรือไทย รวมถึงยังดำเนินการธุรกิจสื่อโฆษณา และธุรกิจพัฒนาอสังหาริมทรัพย์ร่วมกับพันธมิตรตามแนวเส้นทางรถไฟฟ้าในทุกสายทางที่กำหนดไว้ในแผนแม่บท
ประวัติ

ก่อตั้งขึ้นเมื่อวันที่ 27 มีนาคม พ.ศ. 2511 ในชื่อบริษัท ธนายง จำกัด เพื่อดำเนินธุรกิจด้านการพัฒนาอสังหาริมทรัพย์ และได้เริ่มเปิดโครงการพัฒนาอสังหาริมทรัพย์โครงการแรก คือ “โครงการธนาซิตี้” ซึ่งตั้งอยู่ริมถนนบางนา-ตราด กม.14 ในปี 2531 ซึ่งเป็นโครงการที่ประกอบไปด้วยบ้านเดี่ยว ทาวน์เฮ้าส์ คอนโดมิเนียม และที่ดินเปล่าจัดสรร
บริษัทฯ ได้ทำการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน เพื่อเข้าจดทะเบียนในตลาดหลักทรัพย์แห่งประเทศไทย และเริ่มซื้อขายหลักทรัพย์ครั้งแรกในวันที่ 1 มีนาคม พ.ศ. 2534 และต่อมาเมื่อวันที่ 2 มิถุนายน พ.ศ. 2536 บริษัทฯ ได้จดทะเบียนแปรสภาพเป็นบริษัทมหาชนจำกัดตามข้อกำหนดในบทเฉพาะกาลของพระราชบัญญัติบริษัทมหาชนจำกัด พ.ศ. 2535 และได้ขยายลักษณะการประกอบธุรกิจออกไปหลายประเภท เช่น โครงการอสังหาริมทรัพย์ อาคารพักอาศัยใจกลางเมือง เซอร์วิสอพาร์ทเม้นท์ อาคารสำนักงาน โรงแรม และโครงการสาธารณูปโภคขนาดใหญ่
บริษัทฯ ได้รับผลกระทบจากวิกฤตการณ์การเงินในเอเชีย พ.ศ. 2540 ซึ่งส่งผลกระทบโดยตรงต่อภาคธุรกิจ โดยเฉพาะอย่างยิ่งผู้ประกอบการที่กู้ยืมเงินจากต่างประเทศ การลอยตัวค่าเงินบาทส่งผลให้เงินกู้ยืมที่เป็นสกุลเงินตราต่างประเทศมีมูลค่าเพิ่มสูงขึ้นอย่างมากเมื่อเทียบเป็นสกุลเงินบาท ในระหว่างปี พ.ศ. 2545-2549 บริษัทฯ ปรับปรุงโครงสร้างหนี้และเข้าสู่กระบวนการฟื้นฟูกิจการ ซึ่งบริษัทได้ปฏิบัติตามแผนฟื้นฟูกิจการจนกระทั่งศาลล้มละลายกลางได้มีคำสั่งยกเลิกการฟื้นฟูกิจการในปลายปี พ.ศ. 2549 ระหว่างปี พ.ศ. 2550-2552 บริษัทและบริษัทในกลุ่มได้ลงทุนในอสังหาริมทรัพย์สำหรับการพัฒนาโครงการในอนาคต
วันที่ 4 พฤษภาคม พ.ศ. 2553 บริษัทฯ ได้ขยายธุรกิจอย่างต่อเนื่อง โดยการได้มาซึ่งหุ้นสามัญของบีทีเอสซี ร้อยละ 94.60 ของหุ้นที่จำหน่ายได้แล้วทั้งหมดของบีทีเอสซี และได้เปลี่ยนชื่อบริษัทเป็น บริษัท บีทีเอส กรุ๊ป โฮลดิ้งส์ จำกัด (มหาชน) ทำให้ธุรกิจหลักของกลุ่มเปลี่ยนไปเป็นธุรกิจระบบขนส่งมวลชน
ในวันที่ 11 พฤษภาคม พ.ศ. 2553 บริษัทได้เปลี่ยนหมวดเป็น “ขนส่งและโลจิสติกส์” ภายใต้อุตสาหกรรม “บริการ” และได้เปลี่ยนชื่อย่อในการซื้อขายหลักทรัพย์เป็น “BTS”
ในวันที่ 18 ธันวาคม พ.ศ. 2555 ที่ประชุมวิสามัญผู้ถือหุ้น บริษัท บีทีเอส กรุ๊ป โฮลดิ้งส์ จำกัด (มหาชน) มีมติอนุมัติให้ทำการระดมทุนสาธารณะ โดยการร่วมจัดตั้งกองทุนรวมโครงสร้างพื้นฐานระบบขนส่งมวลชนทางราง บีทีเอส โกรท (BTS Rail Mass Transit Growth Infrastructure Fund – BTSGIF) จนเป็นหนึ่งในกองทุนที่ทำการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชนได้มูลค่าสูงสุดในประวัติศาสตร์ไทย โดยขนาดของกองทุนมีมูลค่ากว่า 61,399 ล้านบาท
วันที่ 16 มิถุนายน พ.ศ. 2560 การรถไฟฟ้าขนส่งมวลชนแห่งประเทศไทย และกระทรวงคมนาคม ได้ลงนามในสัญญาสัมปทานโครงการรถไฟฟ้าสายสีชมพูกับ บริษัท นอร์ทเทิร์น บางกอกโมโนเรล จำกัด และรถไฟฟ้าสายสีเหลือง กับ บริษัท อีสเทิร์น บางกอกโมโนเรล จำกัด ซึ่งเป็นบริษัทที่จัดตั้งขึ้นโดยกิจการร่วมค้าบีเอสอาร์ อันประกอบด้วย บริษัท บีทีเอส กรุ๊ป โฮลดิงส์ จำกัด (มหาชน) บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) และ บริษัท ผลิตไฟฟ้าราชบุรีโฮลดิงส์ จำกัด (มหาชน) ระยะเวลาสัมปทาน 33 ปี 3 เดือน แบ่งเป็นระยะเวลาก่อสร้าง 3 ปี 3 เดือน (39 เดือน) และดำเนินการงานเดินรถไฟฟ้าและซ่อมบำรุง 30 ปี
ผู้ถือหุ้นรายใหญ่

ข้อมูล ณ วันที่ 20 มิถุนายน พ.ศ. 2567
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | นาย คีรี กาญจนพาสน์ | 4,160,394,752 | 31.60% |
| 2 | นาย กวิน กาญจนพาสน์ | 1,836,335,829 | 11.41% |
| 3 | บริษัท ไทยเอ็นวีดีอาร์ จำกัด | 1,103,287,872 | 8.38 % |
| 4 | สำนักงานประกันสังคม | 421,746,300 | 3.20% |
| 5 | บริษัท เค ทู เจ โฮลดิ้ง จำกัด | 400,818,000 | 3.04% |
หน่วยธุรกิจ

ปัจจุบัน บีทีเอส กรุ๊ป โฮลดิ้งส์ ประกอบธุรกิจทั้งหมดสี่ด้าน โดยธุรกิจด้านโครงสร้างพื้นฐานและระบบขนส่งมวลชน และธุรกิจสื่อโฆษณาเป็นธุรกิจหลักของบริษัท โดยหน่วยธุรกิจต่าง ๆ มีดังต่อไปนี้
หน่วยธุรกิจ > กลุ่มธุรกิจโครงสร้างพื้นฐานและระบบขนส่งมวลชน

บีทีเอส กรุ๊ป โฮลดิ้งส์ มีบริษัทย่อยและบริษัทร่วมทุนภายในกลุ่มธุรกิจโครงสร้างพื้นฐานและระบบขนส่งมวลชน ดังนี้
บริษัท ระบบขนส่งมวลชนกรุงเทพ จำกัด (มหาชน) (BTSC) ให้บริการในเส้นทางต่อไปนี้
รถไฟฟ้าบีทีเอส (สายสุขุมวิทและสายสีลม) – เป็นผู้รับสัมปทานจากกรุงเทพมหานครเฉพาะในส่วนแรกสุด (หมอชิต–อ่อนนุช และสนามกีฬาแห่งชาติ–สะพานตากสิน) และเป็นผู้ให้บริการเดินรถตลอดทั้งเส้นทาง
รถไฟฟ้าสายสีทอง – เป็นผู้ให้บริการเดินรถ
รถไฟฟ้ามหานคร สายสีชมพู – เป็นผู้ให้บริการเดินรถ โดยการว่าจ้างจาก NBM
รถไฟฟ้ามหานคร สายนัคราพิพัฒน์ – เป็นผู้ให้บริการเดินรถ โดยการว่าจ้างจาก EBM
รถโดยสารด่วนพิเศษ สายสาทร–ราชพฤกษ์ – เป็นผู้ให้บริการเดินรถ โดยการว่าจ้างจากกรุงเทพมหานคร
บริษัท นอร์ทเทิร์น บางกอกโมโนเรล จำกัด (NBM) เป็นบริษัทของกลุ่มกิจการร่วมค้าบีเอสอาร์ ร่วมกับบริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) และบริษัท ราช กรุ๊ป จำกัด (มหาชน) ให้บริการในเส้นทางรถไฟฟ้ามหานคร สายสีชมพู โดยเป็นผู้รับสัมปทานจากการรถไฟฟ้าขนส่งมวลชนแห่งประเทศไทย
บริษัท อีสเทิร์น บางกอกโมโนเรล จำกัด (EBM) เป็นบริษัทของกลุ่มกิจการร่วมค้าบีเอสอาร์ ร่วมกับบริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) และบริษัท ราช กรุ๊ป จำกัด (มหาชน) ให้บริการในเส้นทางรถไฟฟ้ามหานคร สายนัคราพิพัฒน์ (สายสีเหลือง) โดยเป็นผู้รับสัมปทานจากการรถไฟฟ้าขนส่งมวลชนแห่งประเทศไทย
บริษัท บีจีเอสอาร์ 6 จำกัด (BGSR6) และ บริษัท บีจีเอสอาร์ 81 จำกัด (BGSR81) เป็นบริษัทของกลุ่มกิจการร่วมค้าบีจีเอสอาร์ ซึ่งร่วมค้ากับบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) และบริษัท ราช กรุ๊ป จำกัด (มหาชน) เป็นเจ้าของสัมปทานงานบริหารและซ่อมบำรุงทางหลวงพิเศษระหว่างเมือง (มอเตอร์เวย์) สายบางปะอิน–นครราชสีมา (M6) และสายบางใหญ่–กาญจนบุรี (M81) จากกรมทางหลวง
บริษัท อู่ตะเภา อินเตอร์เนชั่นแนล เอวิเอชั่น จำกัด (UTA) เป็นบริษัทของกลุ่มกิจการร่วมค้าบีบีเอส ซึ่งร่วมค้ากับบริษัท การบินกรุงเทพ จำกัด (มหาชน) และบริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) เป็นเจ้าของสัมปทานงานก่อสร้าง บริหารและซ่อมบำรุงโครงการท่าอากาศยานนานาชาติอู่ตะเภา (ระยอง–พัทยา) และบริหารโครงการเมืองการบินภาคตะวันออก จากกองทัพเรือ
หน่วยธุรกิจ > กลุ่มธุรกิจสื่อโฆษณา

บีทีเอส กรุ๊ป โฮลดิ้งส์ ได้ให้บริการสื่อโฆษณาผ่านบริษัท วีจีไอ จำกัด (มหาชน) ที่ได้รับสิทธิ์ในการบริหารโฆษณาบนสถานีรถไฟฟ้าบีทีเอส และตามอาคารต่าง ๆ และบริษัทได้เข้าลงทุนในบริษัท มาสเตอร์แอด จำกัด (มหาชน) (MACO) และบริษัท แพลน บี มีเดีย จำกัด (มหาชน) (PLANB) ในสื่อโฆษณาบริเวณตอม่อโครงการรถไฟฟ้า อาคารพาณิชย์ และท่าอากาศยาน
หน่วยธุรกิจ > กลุ่มธุรกิจอสังหาริมทรัพย์

บีทีเอส กรุ๊ป โฮลดิ้งส์ ได้ดำเนินการพัฒนาอสังหาริมทรัพย์ผ่านบริษัท แรบบิท โฮลดิ้งส์ จำกัด (มหาชน) ซึ่งลงทุนร่วมกับแสนสิริ, อนันดา ดีเวลลอปเม้นท์, โนเบิล ดีเวลลอปเม้นท์ เพื่อพัฒนาอสังหาริมทรัพย์ตามแนวเส้นทางรถไฟฟ้า
วันที่ 12 มีนาคม พ.ศ. 2564 บริษัทได้จัดตั้งบริษัทย่อยได้แก่ บริษัท แคพริคอร์น ฮิลล์ จำกัด เพื่อประกอบธุรกิจถือครองที่ดิน
หน่วยธุรกิจ > กลุ่มธุรกิจบริการ

บีทีเอส กรุ๊ป โฮลดิ้งส์ ได้ลงทุนในหน่วยธุรกิจอื่น ๆ เช่น การบริหารโรงแรม ธุรกิจห้องอาหารจีน ธุรกิจโปรแกรมสะสมคะแนน แครอท รีวอร์ดส และธุรกิจพัฒนาซอฟแวร์
รถไฟฟ้าบีทีเอส
รถไฟฟ้าสายสีทอง
รถโดยสารด่วนพิเศษ BRT (ใช้พลังงานไฟฟ้า ปี พ.ศ. 2567)
กฤตย์ รัตนรักษ์

| กฤตย์ รัตนรักษ์ม> ว.ม., ป.ช. |
| --- | --- |

สมาชิกวุฒิสภา
ดำรงตำแหน่ง 23 มีนาคม พ.ศ. 2535 – 29 พฤษภาคม พ.ศ. 2535
 
ข้อมูลส่วนบุคคล
เกิด: 19 เมษายน พ.ศ. 2489 (78 ปี) จังหวัดพระนคร ประเทศไทย
คู่สมรส: ใจสคราญ หิรัญพฤกษ์ (หย่า)   ศรีสกุล พร้อมพันธุ์ (หย่า)
บุตร: ชัชชน รัตนรักษ์
ศิษย์เก่า: โรงเรียนอัสสัมชัญ มหาวิทยาลัยอีสเทิร์น นิวเม็กซิโก

กฤตย์ รัตนรักษ์ (เกิด 19 เมษายน พ.ศ. 2489) เป็นประธานกรรมการบริหารบริษัท กรุงเทพโทรทัศน์และวิทยุ จำกัด และช่อง 7 เอชดี รวมถึงอดีตเจ้าของธนาคารกรุงศรีอยุธยา และอดีตสมาชิกวุฒิสภา
ประวัติ

กฤตย์ เกิดเมื่อวันที่ 19 เมษายน พ.ศ. 2489 เป็นบุตรชายคนโตในจำนวนพี่น้อง 6 คน มีน้องสาว 5 คน ปัจจุบันน้องสาว 4 คนอาศัยอยู่ต่างประเทศ  นิตยสารฟอบส์เคยกล่าวถึงตระกูลรัตนรักษ์ว่าเป็น "กลุ่มคนที่ลึกลับ" และบุตรชายของกฤตย์ ชัชชน รัตนรักษ์ ได้รับการกล่าวถึงว่าเป็น "ผู้ทรงอิทธิพลที่ดำรงตนไม่ดึงดูดความสนใจ"
ตระกูลรัตนรักษ์ถือเป็นตระกูลรุ่นบุกเบิกตระกูลหนึ่งของสังคมธุรกิจไทย มารดาของกฤตย์ ศศิธร รัตนรักษ์ มาจากครอบครัวพ่อค้าผู้มั่งคั่งรุ่นที่สามในฝั่งธนบุรี ส่วนบิดา ชวน รัตนรักษ์ เป็นผู้ก่อตั้งธนาคารกรุงศรีอยุธยา, ปูนซีเมนต์นครหลวง (ผู้ผลิตปูนอินทรี) และ บริษัทกรุงเทพโทรทัศน์และวิทยุ (บีบีทีวี) ด้วยความสามารถในการสร้างอาณาจักรธุรกิจอันยิ่งใหญ่ด้วยตัวเองเช่นนี้ ทำให้ชวนได้รับการยกย่องในฐานะหนึ่งในนักธุรกิจที่ประสบความสำเร็จสูงสุดท่านหนึ่งในประวัติศาสตร์ธุรกิจไทย หลังจากชวนเสียชีวิตในปี พ.ศ. 2536 กฤตย์จึงเข้ามารับช่วงบริหารธุรกิจต่อ
การเมือง

ในปี พ.ศ. 2524 ด้วยอายุเพียง 35 ปี กฤตย์ ได้รับเลือกให้เป็นวุฒิสมาชิก​ ซึ่งถือเป็นวุฒิสมาชิกที่อายุน้อยที่สุดและดำรงตำแหน่งนาน 4 สมัย
ข้อมูลส่วนตัว

กฤตย์ รัตนรักษ์ หย่า และมีบุตรชาย 1 คน คือ นายชัชชน รัตนรักษ์ เกิดเมื่อปี พ.ศ. 2515
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ดูเพิ่ม

รายชื่อเศรษฐีที่รวยที่สุดในไทย
พรอดิวซ์แคมป์ 2021

| พรอดิวซ์แคมป์ 2021 |
| --- | --- |
เป็นที่รู้จักกันในชื่อ: ช่วง 2021
创造营2021
ประเภท: เรียลลิตี, การแข่งขันเอาชีวิตรอด
สร้างโดย: ซีเจ อีแอนด์เอ็ม
พัฒนาโดย: เทนเซ็นต์
พิธีกร: เติ้ง เชา
แสดงนำ: หนิง จิ้ง แอมเบอร์ หลิว โจว เซิน โจว เจิ้นหนาน เนเน่/เจิ้ง หน่ายซิน
กรรมการ: "Citizen Producers" (ผู้ชม)
ดนตรีแก่นเรื่องเปิด: 《我们一起闯》จีนกลาง, 《Chuang To-Gather Go!》อังกฤษ
ประเทศแหล่งกำเนิด: จีน
ภาษาต้นฉบับ: จีน จีนกลาง
จำนวนฤดูกาล: 4
จำนวนตอน: 10
การผลิต
สถานที่ถ่ายทำ: เกาะไหหนาน
ความยาวตอน: 139–292 นาที 268 นาที (รอบสุดท้าย)
บริษัทผู้ผลิต: Hao Feng Qingyun ซีเจ อีแอนด์เอ็ม Tencent Penguin Pictures
ออกอากาศ
เครือข่าย: เทนเซ็นต์ วิดีโอ
ออกอากาศ: 17 กุมภาพันธ์ ค.ศ. 2021 (2021-02-17) – 24 เมษายน ค.ศ. 2021 (2021-04-24)
การแสดงที่เกี่ยวข้อง
พรอดิวซ์ 101 ไชนา, พรอดิวซ์แคมป์ 2019, พรอดิวซ์แคมป์ 2020, พรอดิวซ์ แคมป์ เอเชีย:ไทยแลนด์
พรอดิวซ์แคมป์ 2021 (อังกฤษ: Produce Camp 2021) หรือ "ช่วงเจ้าหยิง 2021" (จีน: 创造营2021; พินอิน: Chuàngzàoyíng 2021) รู้จักอย่างเป็นทางการว่า "ช่วง 2021" เป็นรายการเรียลลิตีค้นหากลุ่มศิลปินชายของจีนที่ออกอากาศทางเทนเซ็นต์วิดีโอ เมื่อวันที่ 17 กุมภาพันธ์ ค.ศ. 2021 ผ่านนำเด็กฝึกหัดชาย 90 คนจากประเทศและเอเจนซี่ต่าง ๆ มารวมตัวกันเป็นบอยกรุ๊ปนานาชาติ 11 คนผ่านการโหวตของผู้ชมทั่วโลก
ออกอากาศในวันที่ 17 กุมภาพันธ์ รายการจะออกอากาศทางเทนเซ็นต์วิดีโอและ WeTV ทุกวันพุธและวันเสาร์เวลา 20.00 น. CST (GMT+8) มีให้บริการคำบรรยายหลายภาษา เป็นรายการที่สี่ของแฟรนไชส์ พรอดิวซ์ 101 จีน
เบื้องหลัง

ผู้เข้าแข่งขันมีทั้งสิ้น 90 คน โดยให้ผู้เข้าแข่งขันพัฒนาตนเองผ่านการทำภารกิจ การฝึกอบรมและการประเมินผลอยู่ภายใต้การแนะนำของโค้ชผู้มีชื่อเสียง ในตอนสุดท้าย ผู้เข้าแข่งขันที่ได้รับเลือก 11 คน จะได้เดบิวต์เป็นบอยกรุ๊ป